ΟΔΗΓΙΑ ΤΟΥ ΣΥΜΒΟΥΛΙΟΥ της 18ης Δεκεμβρίου 1975 περί προσεγγίσεως των νομοθεσιών των Κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100, την πρόταση της Επιτροπής,

τη γνώμη της Συνελεύσεως (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα αφορούν μεταξύ άλλων τις αγκυρώσεις των ζωνών ασφαλείας-

ότι οι προδιαγραφές αυτές διαφέρουν από το ένα Κράτος μέλος στο άλλο, και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη μέλη είτε συμπληρωματικά είτε σε αντικατάσταση των υφιστάμενων ρυθμίσεων, ιδίως για να καταστεί δυνατή η εφαρμογή για κάθε τύπο οχήματος της διαδικασίας εγκρίσεως ΕΟΚ, που αποτελεί το αντικείμενο της οδηγίας 70/156/ΕΟΚ του Συμβουλίου τηςς 6ης Φεβρουαρίου 1970 περί προσεγγίσεως των νομοθεσιών των Κρατών μελών των αναφερομένων στην έγκριση οχημάτων με κινητήρα και των ρυμουλκουμένων τους (3)-

ότι οι κοινές προδιαγραφές περί των εσωτερικών τμημάτων θαλάμου επιβατών, περί της διευθετήσεως των οργάνων χειρισμού, περί της σκεπής, περί του ερεισινώτου και του οπισθίου μέρους των καθισμάτων θεσπίζονται από την οδηγία 74/60/ΕΟΚ (4)- ότι οι προδιαγραφές περί εσωτερικής διαρρυθμίσεως οι σχετικές με την συμπεριφορά του συστήματος οδηγήσεως σε περίπτωση προσκρούσεως θεσπίζονται από την οδηγία 74/297/ΕΟΚ (5)-

ότι οι προδιαγραφές περί αντοχής των καθισμάτων και των αγκυρώσεών τους θεσπίζονται από την οδηγία 74/408/ΕΟΚ(6)- ότι θα θεσπισθούν μεταγενέστερα οι άλλες προδιαγραφές περί εσωτερικής διαρρυθμίσεως, και ιδίως οι σχετικές με τις ζώνες ασφαλείας, τα προσκέφαλα και την αναγνώριση των οργάνων χειρισμού-

ότι η προσέγγιση των εθνικών νομοθεσιών περί των οχημάτων με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές- ότι ένα σύστημα τέτοιου είδους για να λειτουργήσει καλά, προϋποθέτει ότι αυτές οι προδιαγραφές θα εφαρμοσθούν από όλα τα Κράτη μέλη από μία και την αυτή ημερομηνία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η παρούσα οδηγία εφαρμόζεται στις αγκυρώσεις των ζωνών ασφαλείας των οχημάτων που προορίζονται για τους ενήλικες καθημένους των καθισμάτων που βλέπουν προς τα εμπρός.

Άρθρο 2

Ως "όχημα" κατά την έννοια της παρούσας οδηγίας νοείται κάθε όχημα με κινητήρα κατηγορίας M1, όπως ορίζεται στο παράρτημα I της οδηγίας 70/156/ΕΟΚ, προοριζόμενο να κυκλοφορεί επί οδού, έχον τουλάχιστον τέσσερις τροχούς και εκ κατασκευής μέγιστη ταχύτητα μεγαλύτερη των 25 χμ/ω.

Άρθρο 3

Τα Κράτη μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός οχήματος για λόγους που αφορούν στις αγκυρώσεις των ζωνών ασφαλείας, αν αυτές ανταποκρίνονται στις προδιαγραφές των παραρτημάτων I, III και IV.

Άρθρο 4

Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώριση στα μητρώα, τη θέση σε κυκλοφορία ή τη χρήση οχημάτων για λόγους οι οποίοι αφορούν τις αγκυρώσεις των ζωνών ασφαλείας αν αυτές ανταποκρίνονται στις προδιαγραφές των παραρτημάτων I, III και IV.

Άρθρο 5

Το Κράτος μέλος που χορήγησε την έγκριση λαμβάνει τα αναγκαία μέτρα για να ενημερώνεται για κάθε τροποποίηση ενός από τα στοιχεία ή ενός από τα χαρακτηριστικά του παραρτήματος I σημείο 1.1. Οι αρμόδιες αρχές του Κράτους μέλους αυτού εκτιμούν αν πρέπει να προβούν επί του τροποποιημένου τύπου του οχήματος σε νέες δοκιμές συνοδευόμενες από νέο πρακτικό. Σε περίπτωση κατά την οποία συνάγεται εκ των δοκιμών ότι οι προδιαγραφές της παρούσας οδηγίας δεν ετηρήθησαν, η τροποποίηση δεν επιτρέπεται.

Άρθρο 6

Οι αναγκαίες τροποποιήσεις για την προσαρμογή των προδιαγραφών των παραρτημάτων στην τεχνική πρόοδο θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.

Άρθρο 7

1. Τα Κράτη μέλη εκδίδουν και δημοσιεύουν πριν από την 1η Οκτωβρίου 1976 τις διατάξεις που είναι αναγκαίες για να συμμορφωθούν προς την παρούσα οδηγία και ενημερώνουν αμέσως περί αυτού την Επιτροπή.

Εφαρμόζουν αυτές τις διατάξεις από την 1η Ιανουαρίου 1977.

2. Από της κοινοποιήσεως της παρούσας οδηγίας τα Κράτη μέλη μεριμνούν εξάλλου για την ενημέρωση της Επιτροπής εγκαίρως, ώστε να δυνηθεί να υποβάλει τις παρατηρήσεις της επί παντός σχεδίου νομοθετικών, διοικητικών ή κανονιστικών διατάξεων που σκοπεύουν αυτά να θεσπίσουν στον τομέα που διέπεται από την παρούσα οδηγία.

Άρθρο 8

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 18 Δεκεμβρίου 1975.

Για το Συμβούλιο

Ο Πρόεδρος

M. TOROS

(1) ΕΕ αριθ. Α 5 της 8. 1. 1975, σ. 41.

(2) ΕΕ αριθ. Α 47 της 27. 2. 1975, σ. 45.

(3) ΕΕ αριθ. Ν 42 της 23. 2. 1970, σ. 1.

(4) ΕΕ αριθ. Ν 38 της 11. 2. 1974, σ. 2.

(5) ΕΕ αριθ. Ν 165 της 20. 6. 1974, σ. 16.

(6) ΕΕ αριθ. Ν 221 της 12. 8. 1974, σ. 1.

ΠΑΡΑΡΤΗΜΑ I

ΟΡΙΣΜΟΙ, ΑΙΤΗΣΗ ΕΓΚΡΙΣΕΩΣ ΕΟΚ, ΕΓΚΡΙΣΗ ΕΟΚ, ΕΞΕΙΔΙΚΕΥΣΕΙΣ, ΔΟΚΙΜΕΣ, ΠΙΣΤΟΤΗΣ ΠΑΡΑΓΩΓΗΣ, ΟΔΗΓΙΕΣ 1. ΟΡΙΣΜΟΙ

Κατά την έννοια της παρούσης οδηγίας νοείται:

1.1. Ως "τύπος οχήματος", όσον αφορά τις αγκυρώσεις των ζωνών ασφαλείας, τα οχήματα τα οποία δεν παρουσιάζουν μεταξύ τους ουσιώδεις διαφορές, κυρίως στα ακόλουθα σημεία:

διαστάσεις, μορφές και υλικά των στοιχείων της δομής του οχήματος ή του καθίσματος ή τυχόντος άλλου τμήματος του οχήματος στο οποίο είναι στερεωμένες οι αγκυρώσεις.

1.2. Ως "αγκυρώσεις", τα τμήματα της δομής του οχήματος ή του καθίσματος ή οποιαδήποτε άλλα τμήματα του οχήματος στα οποία πρέπει να στερεώνονται οι ζώνες ασφαλείας.

1.3. Ως "ζώνη ασφαλείας" ή "ζώνη", ένα σύνολο ιμάντων με πόρπη κλεισίματος, μηχανισμούς ρυθμίσεως και εξαρτήματα στερεώσεως, το οποίο δύναται να αγκυρωθεί στο εσωτερικό ενός οχήματος και το οποίο έχει σχεδιασθεί κατά τρόπον ώστε να μειώνει τον κίνδυνο τραυματισμού του ατόμου που το χρησιμοποιεί σε περίπτωση συγκρούσεως ή απότομης επιβραδύνσεως του οχήματος, περιορίζοντας τις δυνατότητες κινήσεως του σώματος του ατόμου αυτού. Το σύνολο αυτό ορίζεται κατά γενικόν τρόπο ως "σύνολο". Ο όρος αυτός περικλείει επίσης κάθε μηχανισμό απορροφήσεως ενεργείας ή συσπειρώσεως της ζώνης.

1.4. Ως "οδηγός ιμάντος", ένας μηχανισμός που τροποποιεί τη θέση του ιμάντος συναρτήσει της θέσεως του φέροντος τη ζώνη ασφαλείας.

1.5. Ως "πραγματική αγκύρωση", το σημείο που χρησιμοποιείται για τον προσδιορισμό της γωνίας κάθε τμήματος της ζώνης ασφαλείας σε σχέση με τον φέροντα όπως προβλέπεται στο σημείο 4.4, δηλαδή το σημείο όπου θα έπρεπε να είναι δεμένος ένας ιμάντας για να δίνει την ίδια θέση με εκείνη η οποία προβλέπεται όταν η ζώνη είναι σε χρήση. Το σημείο αυτό μπορεί να είναι ή όχι η πραγματική αγκύρωση σύμφωνα με το είδος της ζώνης και με τον τρόπο που είνει στερεωμένη σ' αυτό.

1.5.1. Στην περίπτωση κατά την οποία μία ζώνη ασφαλείας περιλαμβάνει ένα άκαμπτο τμήμα που είναι στερεωμένο στην κάτω αγκύρωση και το οποίο είναι είτε σταθερό είτε ελεύθερο να περιστρέφεται, η πραγματική αγκύρωση για όλες τις θέσεις ρυθμίσεως του καθίσματος είναι το σημείο όπου ο ιμάντας στερεώνεται σ' αυτό το στερεό τμήμα.

1.5.2. Όταν ένας οδηγός ιμάντος χρησιμοποιείται επί της δομής του οχήματος ή του καθίσματος, το ενδιάμεσο σημείο του οδηγού ιμάντος στο σημείο στο οποίο ο ιμάντας παύει να τον ακολουθεί από την πλευρά του φέροντος τη ζώνη θα θεωρηθεί σαν πραγματική αγκύρωση. Η ευθυγράμμιση της ζώνης μεταξύ της πραγματικής αγκυρώσεως και του φέροντος πρέπει να τηρηθεί.

1.5.3. Άν η ζώνη περνά κατευθείαν από τον φέροντα σε ένα συσπειρωτήρα στερεωμένον στη δομή του οχήματος ή στη δομή του καθίσματος χωρίς την επέμβαση ενός οδηγού ιμάντος, η πραγματική αγκύρωση θα θεωρηθεί ως η τομή του άξονος του κυλίνδρου εναποθηκεύσεως με το διάμεσο επίπεδο του ιμάντος πάνω στον κύλινδρο.

1.6. Ως "κάθισμα", μία δομή η οποία αποτελεί ή όχι ενσωματωμένο τμήμα της δομής του οχήματος, περιλαμβανομένης της επενδύσεώς του, και η οποία προσφέρει μία θέση καθημένου για έναν ενήλικο. Ο όρος προσδιορίζει ένα ατομικό κάθισμα όσο και το τμήμα ενός πάγκου το οποίο αντιστοιχεί σε μία θέση καθημένου.

1.7. Ως "πάγκος", μία πλήρης δομή με την επένδυσή της, η οποία παρέχει τουλάχιστον δύο θέσεις καθημένων για ενήλικες επιβάτες.

1.8. Ως "ομάδα καθισμάτων", είτε ένα κάθισμα του τύπου πάγκος είτε κεχωρισμένα καθίσματα αλλά τοποθετημένα το ένα δίπλα στο άλλο (δηλαδή στερεωμένα με τρόπον ώστε οι εμπρόσθιες αγκυρώσεις ενός από τα καθίσματα να είναι ευθυγραμμισμένες με τις εμπρόσθιες ή οπίσθιες αγκυρώσεις ενός άλλου καθίσματος, ή να ευρίσκονται μεταξύ των αγκυρώσεων του δευτέρου) και τα οποία παρέχουν μία ή περισσότερες θέσεις καθημένων για ενήλικες.

1.9. Ως "πτυσσόμενο κάθισμα", ένα βοηθητικό κάθισμα προορισμένο για περιστασιακή χρήση και το οποίο ευρίσκεται κανονικά εν συμπτύξει.

1.10. Ως "τύπος καθίσματος", μία κατηγορία καθισμάτων τα οποία δεν παρουσιάζουν μεταξύ τους διαφορές σε ουσιώδη σημεία, όπως:

1.10.1. σχήμα και διαστάσεις της δομής του καθίσματος και των υλικών από τα οποία αποτελείται-

1.10.2. τύπος και διαστάσεις των συστημάτων ρυθμίσεως και όλων των συστημάτων ασφαλίσεως-

1.10.3. τύπος και διαστάσεις των αγκυρώσεων της ζώνης επί του καθίσματος, της αγκυρώσεως του καθίσματος και των τμημάτων που εξαρτώνται από τη δομή του οχήματος.

1.11. Ως "αγκύρωση του καθίσματος", το σύστημα στερεώσεως του συνόλου του καθίσματος στη δομή του οχήματος, περιλαμβανομένων των σημείων τα οποία εξαρτώνται από τη δομή του οχήματος.

1.12. Ως "σύστημα ρυθμίσεως", ο μηχανισμός που επιτρέπει τη ρύθμιση του καθίσματος ή των τμημάτων του για μία καθήμενη θέση του επιβάτη προσαρμοσμένη στη μορφολογία του. Αυτός ο μηχανισμός ρυθμίσεως δύναται ιδίως να επιτρέπει:

1.12.1. μία μετατόπιση κατά το μήκος-

1.12.2. μία μετατόπιση κατά το ύψος-

1.12.3. μία γωνιακή μετατόπιση.

1.13. Ως "σύστημα μετατοπίσεως", ένας μηχανισμός που επιτρέπει μία γωνιακή ή κατά μήκος μετατόπιση, χωρίς σταθερή ενδιάμεση θέση, του καθίσματος ή ενός των τμημάτων του, για να διευκολύνει την πρόσβαση των επιβατών,

1.14. Ως "σύστημα ασφαλίσεως", ένας μηχανισμός ο οποίος εξασφαλίζει, σε κάθε θέση χρήσεως, τη συγκράτηση του καθίσματος και των τμημάτων του και που περιλαμβάνει μηχανισμούς για την ασφάλιση του ερεισινώτου σε σχέση με το κάθισμα και του καθίσματος σε σχέση με το όχημα.

2. ΑΙΤΗΣΗ ΕΓΚΡΙΣΕΩΣ ΕΟΚ

2.1. Η αίτηση εγκρίσεως ΕΟΚ ενός τύπου οχήματος όσον αφορά τις αγκυρώσεις των ζωνών ασφαλείας υποβάλλεται από τον κατασκευαστή ή τον εντολοδόχο του.

2.2. Συνοδεύεται από τα ακόλουθα στοιχεία εις τριπλούν και από τις ακόλουθες ενδείξεις:

2.2.1. σχέδια του συνόλου της δομής του οχήματος σε κατάλληλη κλίμακα, τα οποία να υποδεικνύουν τη θέση των αγκυρώσεων και λεπτομερή σχέδια των αγκυρώσεων και της δομής επί της οποίας είναι συνδεδεμένα-

2.2.2. ένδειξη της φύσεως των υλικών τα οποία μπορούν να επιδράσουν στην αντοχή των αγκυρώσεων-

2.2.3. τεχνική περιγραφή των αγκυρώσεων-

2.2.4. γία τις αγκυρώσεις που είναι στερεωμένες στη δομή του καθίσματος, λεπτομερή περιγραφή του τύπου οχήματος όσον αφορά την κατασκευή των καθισμάτων, των αγκυρώσεών τους και των συστημάτων ρυθμίσεως και ασφαλίσεώς τους-

2.2.5. σχέδια των καθισμάτων, της αγκυρώσεώς τους επί του οχήματος και των συστημάτων ρυθμίσεως και ασφαλίσεώς τους, σε κατάλληλη κλίμακα και επαρκώς λεπτομερή.

2.3. Ο κατασκευαστής πρέπει να υποβάλει στην επιφορτισμένη με τις δοκιμές εγκρίσεως τεχνική υπηρεσία είτε ένα όχημα αντιπροσωπευτικό του προς έγκριση τύπου οχήματος είτε τα τμήματα του οχήματος τα οποία θεωρούνται ουσιώδη για τις δοκιμές των στηριγμάτων από την τεχνική υπηρεσία.

3. ΕΓΚΡΙΣΗ ΕΟΚ

3.1. Στο δελτίο εγκρίσεως ΕΟΚ επισυνάπτεται ένα δελτίο σύμφωνο με το υπόδειγμα το οποίο εμφαίνεται στο παράρτημα II.

4. ΕΞΕΙΔΙΚΕΥΣΕΙΣ

4.1. Χαρακτηρισμοί (βλέπε παράρτημα III)

4.1.1. Το σημείο H είναι ένα σημείο αναφοράς το οποίο προσδιορίζεται σύμφωνα με τη διαδικασία η οποία υποδεικνύεται στο παράρτημα IV της οδηγίας 74/60/ΕΟΚ.

4.1.2. Η γραμμή αναφοράς είναι μία ευθεία η οποία διέρχεται από το σημείο αρθρώσεως της κνήμης στη λεκάνη και από το σημείο αρθρώσεως του λαιμού στο θώρακα του ανδρεικέλου το οποίο αναπαριστάται στην εικόνα 2 του παραρτήματος IV της οδηγίας 74/60/ΕΟΚ και το οποίο αντιπροσωπεύει έναν άρρενα ενήλικο αντιπροσωπευτικόν του 51 % του πληθυσμού.

4.1.3. Τα σημεία L1 και L2 είναι οι κατώτερες πραγματικές αγκυρώσεις.

4.1.4. Το σημείο C είναι ένα σημείο το οποίο ευρίσκεται 450 μμ πάνω από το σημείο H και στην κατακόρυφό του.

4.1.5. Οι γωνίες a1 και a2 είναι αντιστοίχως οι γωνιες οι οποίες σχηματίζονται από ένα οριζόντιο επίπεδο και τα επίπεδα τα κάθετα στο διάμηκες στο μέσο του οχήματος επίπεδο και οι οποίες διέρχονται από το σημείο H και τα σημεία L1 και L2.

4.1.6. S είναι η απόσταση σε χιλιοστόμετρα η οποία χωρίζει την άνω πραγματική αγκύρωση από ένα επίπεδο αναφοράς P παράλληλο στο διάμηκες στο μέσο του οχήματος επίπεδο και το οποίο ορίζεται με τον ακόλουθο τρόπο:

4.1.6.1. αν η θέση καθημένου καθορίζεται σαφώς από το σχήμα του καθίσματος, το επίπεδο P θα είναι το διάμεσο επίπεδο του καθίσματος αυτού-

4.1.6.2. αν δεν υπάρχει σαφής καθορισμός της θέσεως καθημένου:

4.1.6.2.1. το σχετικό με τον οδηγό επίπεδο P θα είναι αυτό το οποίο είναι παράλληλο στο διάμηκες στο μέσο του οχήματος επίπεδο και το οποίο διέρχεται κατακορύφως από το κέντρο του πηδαλίου, ενώ αυτό ευρίσκεται στη μεσαία θέση του, αν είναι ρυθμιζόμενο-

4.1.6.2.2. το επίπεδο P το σχετικό με τον εμπρόσθιο επιβάτη καθήμενον προς την εξωτερική πλευρά θα είναι συμμετρικό προς εκείνο το σχετικό με τον οδηγό-

4.1.6.2.3. το επίπεδο P το σχετικό με έναν οπίσθιο επιβάτη καθήμενον προς την εξωτερική πλευρά θα είναι εκείνο το οποίο καθορίζεται από τον κατασκευαστή υπό τον όρο ότι τηρούνται τα ακόλουθα όρια για την απόσταση Α μεταξύ του διαμήκους στο μέσο του οχήματος επιπέδου και του επιπέδου P:

Α 200 μμ αν ο πάγκος προβλέπεται από τον κατασκευαστή για 2 επιβάτες μόνο,

Α 300 μμ αν ο πάγκος προβλέπεται για 2 ή 3 επιβάτες.

4.2. Γενικές εξειδικεύσεις

4.2.1. Οι αγκυρώσεις πρέπει να έχουν σχεδιασθεί, κατασκευαστεί και τοποθετηθεί κατά τρόπον ώστε:

4.2.1.1. να επιτρέπουν την εγκατάσταση της κατάλληλης ζώνης ασφαλείας. Οι αγκυρώσεις των εμπροσθίων πλευρικών θέσεων πρέπει να επιτρέπουν την εγκατάσταση ζωνών- ασφαλείας οι οποίες περιλαμβάνουν ένα συσπειρωτήρα και άξονα μεταδόσεως επί του ορθοστάτη, λαμβανομένων υπόψη ιδίως των χαρακτηριστικών αντοχής των αγκυρώσεων, εκτός αν ο κατασκευαστής παρέχει το όχημα με άλλους τύπους ζωνών οι οποίες περιλαμβάνουν συσπειρωτήρες. Αν οι αγκυρώσεις δεν ταιριάζουν παρά σε ορισμένους τύπους ζωνών, το είδος τους πρέπει να υποδεικνύεται στο δελτίο που αναφέρεται στο σημείο 3.1-

4.2.1.2. να μειώνουν στο ελάχιστο τον κίνδυνο ολισθήσεως της ζώνης όταν φέρεται ορθώς-

4.2.1.3. να μειώνουν στο ελάχιστο τον κίνδυνο φθοράς του ιμάντος από την επαφή του με τα άκαμπτα αιχμηρά τμήματα της δομής του οχήματος ή του καθίσματος.

4.2.2. Όταν πρόκειται για αγκυρώσεις που λαμβάνουν διαφορετικές θέσεις για να επιτρέψουν στα άτομα να εισέλθουν στο όχημα και να συγκρατήσουν τους επιβάτες σε περίπτωση προσκρούσεως, οι εξειδικεύσεις της παρούσας οδηγίας πρέπει να εφαρμόζονται στις αγκυρώσεις στη θέση πραγματικής συγκρατήσεως.

4.3. Ελάχιστος αριθμός προβλεπομένων αγκυρώσεων

4.3.1. Για τις εμπρόσθιες θέσεις πρέπει να προβλέπονται δύο κάτω και μία άνω αγκυρώσεις.

4.3.1.1. Για τις εμπρόσθιες κεντρικές θέσεις, δύο κάτω αγκυρώσεις θεωρούνται επαρκείς όταν το αλεξίνεμο βρίσκεται έξω από τη ζώνη αναφοράς η οποία ορίζεται στο παράρτημα II της οδηγίας 74/60/ΕΟΚ. Όσον αφορά τις αγκυρώσεις, το αλεξίνεμο θεωρείται ότι αποτελεί τμήμα της ζώνης αναφοράς όταν δύναται να έλθει σε στατική επαφή με το μηχανισμό δοκιμής συμφώνως με τη μέθοδο η οποία περιγράφεται στο παράρτημα αυτό.

4.3.1.2. Κατά παρέκκλιση των σημείων 4.3.1 και 4.3.1.1. και έως την 1η Ιανουαρίου 1979, κάθε κεντρική θέση δύναται να μην εφοδιάζεται παρά μόνο με δύο κάτω αγκυρώσεις.

4.3.2. Για τις οπίσθιες πλευρικές θέσεις, πρέπει να προβλέπονται δύο κάτω αγκυρώσεις και μία άνω αγκύρωση, αλλά όταν δεν είναι δυνατόν να προσαρμοσθεί καμία άνω αγκύρωση, παραδείγματος χάριν σε ορισμένα οχήματα με πτυσσόμενη ή αποκαλυπτόμενη σκεπή, δύο κάτω αγκυρώσεις είναι δεκτές.

4.3.3. Για όλες τις άλλες θέσεις, εκτός των πτυσσόμενων καθισμάτων, πρέπει να υπάρχουν δύο κάτω αγκυρώσεις.

4.3.4. Για τα πτυσσόμενα καθίσματα δεν προδιαγράφονται αγκυρώσεις. Πάντως αν το όχημα έχει αγκυρώσεις για τέτοια καθίσματα, οι εν λόγω αγκυρώσεις πρέπει να πληρούν τις διατάξεις της παρούσας οδηγίας.

4.4. Θέση των αγκυρώσεων ζώνης

4.4.1. Η θέση της αγκυρώσεως η οποία προβλέπεται στο σημείο 4.3 πρέπει να πληροί τις ακόλουθες απαιτήσεις:

4.4.2. Γενικότητες

4.4.2.1. Οι αγκυρώσεις μιας και της αυτής ζώνης δύνανται να διευθετηθούν όλες μέσα στη δομή του οχήματος ή του καθίσματος, ή σε οποιοδήποτε άλλο τμήμα του οχήματος, ή να κατανεμηθούν μεταξύ των θέσεων αυτών.

4.4.2.2. Η αυτή αγκύρωση δύναται να δεχθεί τα άκρα δύο προκείμενων ζωνών, με τον όρο να πληρούνται οι σχετικές προδιαγραφές δοκιμών.

4.4.2.3. Για τους πάγκους οι οποίοι είναι εφοδιασμένοι με αγκυρώσεις για τουλάχιστον δύο θέσεις καθημένων, οι κάτω αγκυρώσεις πρέπει όλες είτε να αποτελούν αναπόσπαστο τμήμα του καθίσματος είτε να είναι διευθετημένες εντός της δομής του καθίσματος. Η ίδια προδιαγραφή έχει εφαρμογή στις άνω αγκυρώσεις.

4.4.3. Θέση των κάτω πραγματικών αγκυρώσεων

4.4.3.1. Οι γωνίες a1 και a2 πρέπει να ευρίσκονται μεταξύ 30 και 80 μοιρών σε όλες τις κανονικές θέσεις οδηγήσεως του καθίσματος. Στην περίπτωση κατά την οποία, όσον αφορά τα εμπρόσθια καθίσματα, δεν υπάρχει ρύθμιση του καθίσματος, ή στην περίπτωση κατά την οποία οι αγκυρώσεις είναι τοποθετημένες πάνω στο ίδιο το κάθισμα, οι γωνίες a1 και a2 πρέπει να είναι 60+-10 μοίρες.

4.4.3.2. Στην περίπτωση των οπισθίων καθισμάτων, οι γωνίες a1 και a2 δύνανται να είναι μικρότερες από το ελάχιστο, που εξειδικεύεται στο σημείο 4.4.3.1, με τον όρο να μην είναι μικρότερες των 20 μοιρών.

4.4.3.3. Η απόσταση μεταξύ των δύο κατακόρυφων επιπέδων, παραλλήλων προς το διάμηκες στο μέσο του οχήματος επίπεδο, τα οποία διέρχονται από καθεμία από τις κάτω πραγματικές αγκυρώσεις L1 και L2 της αυτής ζώνης, δεν πρέπει να είναι μικρότερη των 350 μμ.

Τα σημεία L1 και L2 πρέπει να ευρίσκονται εκατέρωθεν του διαμήκους στο μέσο του καθίσματος επίπεδο και σε απόσταση τουλάχιστον 120 μμ από το τελευταίο.

4.4.4. Θέση των άνω πραγματικών αγκυρώσεων

4.4.4.1. Όταν χρησιμοποιείται ένας οδηγός ιμάντος ή ένας ανάλογος μηχανισμός που επηρεάζει τη θέση της άνω πραγματικής αγκυρώσεως, αυτή θα προσδιορισθεί συμβατικώς θεωρουμένης της θέσεως της αγκυρώσεως, όταν η κεντρική διαμήκης γραμμή του ιμάντος διέρχεται από το σημείο J το οποίο ορίζεται εκ του σημείου H, με τα τρία ακόλουθα διαδοχικά ευθύγραμμα τμήματα:

HZ: τμήμα της γραμμής αναφοράς μετρούμενο εκ του σημείου H προς τα άνω και μήκους 530 μμ-

ZX: τμήμα κάθετο προς το διάμηκες στο μέσο του οχήματος επίπεδο μετρούμενο εκ του σημείου Z προς την πλευρά της αγκυρώσεως και μήκους 120 μμ-

XJ: τμήμα κάθετο προς το επίπεδο το οποίο ορίζεται από τα τμήματα HZ και ZX μετρούμενο εκ του σημείου X προς τα εμπρός και μήκους 60 μμ.

4.4.4.2. Αν ευρίσκεται όπισθεν ενός επιπέδου καθέτου προς το διάμηκες στο μέσο του καθίσματος επίπεδο και διερχομένου εκ της γραμμής αναφοράς, η άνω πραγματική αγκύρωση πρέπει να ευρίσκεται κάτωθεν του επιπέδου FN το οποίο είναι κάθετο προς το διάμηκες στο μέσο του καθίσματος επίπεδο και το οποίο σχηματίζει γωνία 65 μοιρών με τη γραμμή αναφοράς. Για τα οπίσθια καθίσματα, η γωνία αυτή δύναται να περιορισθεί σε 60 μοίρες. Το επίπεδο FN τοποθετείται με τρόπον ώστε να τέμνει τη γραμμή αναφοράς σε ένα σημείο D τέτοιο ώστε DH=315 μμ+1,6 S.

Αν ευρίσκεται επί ή έμπροσθεν ενός επιπέδου καθέτου προς το διάμηκες στο μέσο του καθίσματος επίπεδο και διερχομένου από τη γραμμή αναφοράς, η άνω πραγματική αγκύρωση πρέπει να ευρίσκεται κάτω από το επίπεδο F1N1 το οποίο είναι κάθετο στο διάμηκες στο μέσο του καθίσματος επίπεδο και το οποίο σχηματίζει γωνία 65 μοιρών με τη γραμμή αναφοράς. Για τα οπίσθια καθίσματα, η γωνία αυτή δύναται να περιορισθεί σε 60 μοίρες. Το επίπεδο F1N1 τοποθετείται με τρόπον ώστε να τέμνει τη γραμμή αναφοράς σε ένα σημείο D τέτοιο ώστε DH=315 μμ+1,8 S.

4.4.4.3. Αν ευρίσκεται όπισθεν ενός επιπέδου καθέτου προς το διάμηκες στο μέσο του καθίσματος επίπεδο και διερχομένου από τη γραμμή αναφοράς, η άνω πραγματική αγκύρωση πρέπει να ευρίσκεται όπισθεν του επιπέδου FK του καθέτου προς το διάμηκες στο μέσο του καθίσματος επίπεδο και το οποίο τέμνει τη γραμμή αναφοράς υπό γωνία 120 μοιρών σε ένα σημείο B τέτοιο ώστε BH=260 μμ+1,2 S.

Αν ευρίσκεται επί ή έμπροσθεν ενός επιπέδου καθέτου προς το διάμηκες στο μέσο του καθίσματος επίπεδο και διερχομένου από τη γραμμή αναφοράς, η άνω πραγματική αγκύρωση πρέπει να ευρίσκεται όπισθεν του επιπέδου F1K1 του καθέτου προς το διάμηκες στο μέσο του καθίσματος επίπεδο και τέμνοντος τη γραμμή αναφοράς υπό γωνία 120 μοιρών σε ένα σημείο B τέτοιο ώστε BH=260 μμ+S.

4.4.4.4. Η τιμή του S δεν πρέπει να είναι μικρότερη από 140 μμ.

4.4.4.5. Η άνω πραγματική αγκύρωση πρέπει να είναι τοποθετημένη όπισθεν ενός κατακορύφου επιπέδου καθέτου προς το διάμηκες στο μέσο του οχήματος επίπεδο και διερχομένου από το σημείο H όπως υποδεικνύεται στο παράρτημα III.

4.4.4.6. Η άνω πραγματική αγκύρωση πρέπει να ευρίσκεται άνωθεν του οριζοντίου επιπέδου το οποίο διέρχεται από το σημείο C.

4.4.4.7. Κατά παρέκκλιση της προδιαγραφής του σημείου 4.4.4.6 και μέχρι της 1ης Ιανουαρίου 1979, η άνω πραγματική αγκύρωση δύναται να διευθετείται εντός της ζώνης που περιέχεται μεταξύ του οριζοντίου επιπέδου CY και του επιπέδου CM καθέτου προς το διάμηκες στο μέσο του οχήματος επίπεδο, και το οποίο σχηματίζει γωνία 20 μοιρών με το επίπεδο CY, αν το είδος του οχήματος δεν επιτρέπει την τοποθέτηση της αγκυρώσεως αυτής άνωθεν του επιπέδου CY. Το ύψος του ερεισινώτου του καθίσματος δεν πρέπει να είναι κατώτερο του ύψους του οριζοντίου επιπέδου που διέρχεται από το σημείο C, και πρέπει να προβλέπεται ένας μηχανισμός συγκρατήσεως ο οποίος να εμποδίζει τον ιμάντα να ολισθαίνει από τον ώμο.

Όταν η δοκιμή πραγματοποιείται συμφώνως προς τις προδιαγραφές του σημείου 5, το σημείο στηρίξεως του ιμάντος επί του ερεισινώτου πρέπει να παραμένει άνωθεν του επιπέδου CM.

4.5. Διαστάσεις των ελικοτομημένων οπών της αγκυρώσεως

4.5.1. Η αγκύρωση πρέπει να παρουσιάζει ελικοτομημένη οπή των 11,11 μμ (7/16)20 UNF 2B.

5. ΔΟΚΙΜΕΣ

5.1. Γενικότητες

5.1.1. Με την επιφύλαξη της εφαρμογής του σημείου 5.2 και σύμφωνα με την αίτηση του κατασκευαστή:

5.1.1.1. Οι δοκιμές δύνανται να αφορούν είτε τη δομή του οχήματος είτε ένα τελείως έτοιμο όχημα.

5.1.1.2. Τα παράθυρα και οι θύρες μπορεί να είναι τοποθετημένα ή όχι, και να είναι κλειστά ή ανοικτά.

5.1.1.3. Κάθε στοιχείο που προβλέπεται στον τύπο του οχήματος, ικανό να συντελέσει στη ακαμψία της δομής του οχήματος, μπορεί να είναι τοποθετημένο.

5.1.2. Τα καθίσματα πρέπει να είναι εγκατεστημένα και τοποθετημένα στη θέση οδηγήσεως ή χρήσεως την οποία επιλέγει η επιφορτισμένη με τις δοκιμές τεχνική υπηρεσία ως την πλέον μειονεκτική από απόψεως αντιστάσεως. Η θέση των καθισμάτων πρέπει να αναφέρεται στο πρακτικό. Η γωνία του ερεισινώτου σε σχέση με το οριζόντιο τμήμα του καθίσματος, αν ρυθμίζεται, πρέπει να προσδιορισθεί όπως εξειδικεύεται στο σημείο 2.2 του παραρτήματος IV της οδηγίας 74/60/ΕΟΚ.

5.2. Σταθεροποίηση του οχήματος

5.2.1. Η μέθοδος η οποία χρησιμοποιείται για τη σταθεροποίηση του οχήματος κατά τη δοκιμή δεν πρέπει να έχει ως αποτέλεσμα την ενίσχυση των αγκυρώσεων ή των περιοχών αγκυρώσεως, ή την ελάττωση της κανονικής παραμορφώσεως της δομής.

5.2.2. Ένας μηχανισμός σταθεροποιήσεως θεωρείται ικανοποιητικός όταν δεν ασκεί καμία δράση σε μία περιοχή που εκτείνεται σε όλο το πλάτος της δομής, και το όχημα ή η δομή μπλοκάρεται ή σταθεροποιείται έμπροσθεν σε απόσταση τουλάχιστον 500 μμ από την αγκύρωση η οποία δοκιμάζεται και συγκρατείται ή σταθεροποιείται όπισθεν σε απόσταση τουλάχιστον 300 μμ από την αγκύρωση αυτή.

5.2.3. Συνιστάται να τοποθετηθεί η δομή σε υποστηρίγματα διαταγμένα περίπου κάτω από τους άξονες των τροχών ή, αν αυτό δεν είναι δυνατόν, κάτω από τα σημεία στερεώσεως της αναρτήσεως.

5.3. Γενικές μέθοδοι δοκιμών

5.3.1. Όλες οι αγκυρώσεις της ίδιας ομάδος καθισμάτων πρέπει να δοκιμάζονται συγχρόνως.

5.3.2. Η δύναμη έλξεως πρέπει να εφαρμόζεται προς τα εμπρός υπό γωνία 10+5 μοιρών άνω της οριζοντίου επί ενός επιπέδου παραλλήλου προς το διάμηκες στο μέσο του οχήματος επίπεδο.

5.3.3. Η θέση υπό φορτίο πρέπει να διενεργείται σε όσο το δυνατόν μικρότερο χρονικό διάστημα. Οι αγκυρώσεις πρέπει να αντέχουν το εξειδικευόμενο φορτίο τουλάχιστον επί 0,2 δευτερόλεπτα.

5.3.4. Οι μηχανισμοί έλξεως οι οποίοι θα χρησιμοποιηθούν στις δοκιμές οι οποίες περιγράφονται στο σημείο 5.4 απεικονίζονται στο παράρτημα IV.

5.3.5. Οι αγκυρώσεις των θέσεων που έχουν άνω αγκυρώσεις πρέπει να υποβληθούν σε δοκιμές υπό τις ακόλουθες συνθήκες:

5.3.5.1. Εμπρόσθιες πλευρικές θέσεις:

Οι αγκυρώσεις πρέπει να υποβληθούν στη δοκιμή που προδιαγράφεται στο σημείο 5.4.1, κατά την οποία οι δυνάμεις μεταδίδονται σ' αυτές δια μέσου ενός μηχανισμού ο οποίος αναπαράγει τη γεωμετρία μιας ζώνης ασφαλείας τριών σημείων και που περιλαμβάνει ένα συσπειρωτήρα με άξονα μεταδόσεως ή έναν οδηγό ιμάντος στην άνω αγκύρωση.

5.3.5.1.1. Αν ο συσπειρωτήρας δεν είναι στερεωμένος στην προδιαγραφόμενη κάτω εξωτερική αγκύρωση ή αν είναι στερεωμένος στην άνω αγκύρωση, οι κάτω αγκυρώσεις πρέπει επίσης να υποβληθούν στη δοκιμή που προδιαγράφεται στο σημείο 5.4.3.

5.3.5.1.2. Στην περίπτωση που προβλέπει το σημείο 5.3.5.1.1, οι προδιαγραφόμενες στα σημεία 5.4.1 και 5.4.3 δοκιμές δύνανται να διενεργηθούν επί δύο διαφορετικών δομών με αίτηση του κατασκευαστή.

5.3.5.2. Οπίσθιες πλευρικές θέσεις και όλες οι κεντρικές θέσεις:

Οι αγκυρώσεις υποβάλλονται στη δοκιμή που προδιαγράφεται στο σημείο 5.4.2, κατά την οποία οι δυνάμεις μεταδίδονται σ' αυτές δια μέσου ενός μηχανισμού ο οποίος αναπαράγει τη γεωμετρία μιας ζώνης ασφαλείας τριών σημείων χωρίς συσπειρωτήρα, και στη δοκιμή που προδιαγράφεται στο σημείο 5.4.3 κατά την οποία οι δυνάμεις μεταδίδονται στις δύο κάτω αγκυρώσεις δια μέσου ενός μηχανισμού ο οποίος αναπαριστά τη γεωμετρία μιας κάτω του υπογαστρίου ζώνης. Οι δύο δοκιμές δύνανται να διενεργηθούν επί δύο διαφορετικών δομών με αίτηση του κατασκευαστή.

5.3.5.3. Κατά παρέκκλιση των προδιαγραφών τω σημείων 5.3.5.1 και 5.3.5.2, όταν ένας κατασκευαστής παραδίδει το όχημά του με εγκατεστημένες ζώνες ασφαλείας οι οποίες περιλαμβάνουν συσπειρωτήρες, οι αντίστοιχες αγκυρώσεις πρέπει να υποβληθούν σε δοκιμή κατά τη διάρκεια της οποίας οι δυνάμεις μεταδίδονται σ' αυτές δια μέσου ενός μηχανισμού ο οποίος αναπαράγει τη γεωμετρία των ζωνών ασφαλείας για τις οποίες πρέπει να εγκριθούν οι αγκυρώσεις.

5.3.6. Όταν οι οπίσθιες πλευρικές θέσεις και οι κεντρικές θέσεις δεν διαθέτουν άνω αγκυρώσεις, οι κάτω αγκυρώσεις πρέπει να υποβληθούν στη δοκιμή η οποία προδιαγράφεται στο σημείο 5.4.3, κατά την οποία οι δυνάμεις μεταδίδονται σ' αυτές δια μέσου ενός μηχανισμού ο οποίος αναπαράγει τη γεωμετρία μιας κάτω του υπογαστρίου ζώνης.

5.3.7. Αν το όχημα έχει σχεδιασθεί για να δέχεται άλλους μηχανισμούς οι οποίοι εμποδίζουν τους ιμάντες να συνδεθούν κατευθείαν στις αγκυρώσεις χωρίς παρέμβαση κυλίνδρων κλπ., ή οι οποίοι απαιτούν αγκυρώσεις επιπλέον αυτών οι οποίες αναφέρονται στο σημείο 4.3, η ζώνη ασφαλείας ή ένα σύστημα καλωδίων, κυλίνδρων κλπ., αντιπροσωπευτικό των εξαρτημάτων της ζώνης ασφαλείας, θα συνδεθεί με έναν τέτοιο μηχανισμό στις αγκυρώσεις εντός του οχήματος, και αυτές θα υποβληθούν στις δοκιμές συμφώνως προς το σημείο 5.4, αναλόγως με την περίπτωση.

5.3.8. Είναι δυνατόν να χρησιμοποιηθεί μέθοδος δοκιμής άλλη από αυτές που προδιαγράφονται στο σημείο 5.3, αλλά στην περίπτωση αυτή πρέπει να αποδειχθεί η ισοδυναμία της.

5.4. Ειδικές μέθοδοι δοκιμών

5.4.1. Δοκιμή στο είδος ζωνών ασφαλείας τριών σημείων τα οποία περιλαμβάνουν ένα συσπειρωτήρα με άξονα μεταδόσεως επί του ορθοστάτου στερεωμένον στη άνω αγκύρωση

5.4.1.1. Μία τροχαλία ή άξονας μεταδόσεως καλωδίου ή ίμαντος ειδικά προσαρμοσμένος για να μεταδίδει τις δυνάμεις οι οποίες προέρχονται από τον μηχανισμό έλξεως, ή ο άξονας μεταδόσεως που παρέχει ο κατασκευαστής, τοποθετείται στην άνω αγκύρωση.

5.4.1.2. Ένα φορτίο δοκιμής των 1 350 daN+-20 daN εφαρμόζεται σε ένα μηχανισμό έλξεως (βλέπε παράρτημα IV εικόνα 2) συνδεδεμένον στις αγκυρώσεις της αυτής ζώνης, δια μέσου ενός μηχανισμού που αναπαράγει τη γεωμετρία του ιμάντα που ευρίσκεται στο άνω μέρος του κορμού.

5.4.1.3. Συγχρόνως μία δύναμη έλξεως των 1 350 daN+-20 daN εφαρμόζεται σε ένα μηχανισμό έλξεως (βλέπε παράρτημα IV εικόνα 1) συνδεδεμένον στις δύο κάτω αγκυρώσεις.

5.4.2. Δοκιμή στο είδος ζωνών ασφαλείας τριών σημείων χωρίς ή με συσπειρωτήρα στην άνω αγκύρωση

5.4.2.1. Ένα φορτίο δοκιμής 1 350 daN+-20 daN εφαρμόζεται σε ένα μηχανισμό έλξεως (βλέπε παράρτημα IV εικόνα 2) συνδεδεμένον με την άνω αγκύρωση και με την κάτω αγκύρωση της ίδιας ζώνης την ευρισκόμενη στην αντίθετη πλευρά, δια της χρησιμοποιήσεως, αν τον προμηθεύει ο κατασκευαστής, ενός συσπειρωτήρος στερεωμένου στην άνω αγκύρωση.

5.4.2.2. Συγχρόνως μία δύναμη 1 350 daN+-20 daN σε ένα μηχανισμό έλξεως (βλέπε παράρτημα IV εικόνα 1) συνδεδεμένον στις δύο κάτω αγκυρώσεις.

5.4.3. Δοκιμή στο είδος των κάτω του υπογαστρίου ζωνών ασφαλείας

Εφαρμόζεται ένα φορτίο δοκιμής 2 225 daN+-20 daN σε ένα μηχανισμό έλξεως (βλέπε παράρτημα IV εικόνα 1) συνδεδεμένον στις δύο κάτω αγκυρώσεις.

5.4.4. Δοκιμή για αγκυρώσεις διευθετημένες εξ ολοκλήρου μέσα στη δομή του καθίσματος ή κατανεμημένες μεταξύ της δομής του οχήματος και αυτής του καθίσματος.

5.4.4.1. Εκτελούνται, αναλόγως της περιπτώσεως, οι δοκιμές οι οποίες προσδιορίζονται στα σημεία 5.4.1, 5.4.2 και 5.4.3 προσθέτοντας, για κάθε κάθισμα και κάθε ομάδα καθισμάτων τη συμπληρωματική δύναμη που υποδεικνύεται πιο κάτω.

5.4.4.2. Επιπλέον των δυνάμεων που υποδεικνύονται στα σημεία 5.4.1, 5.4.2 και 5.4.3, εφαρμόζεται επί της δομής του καθίσματος μία διαμήκης και οριζόντια δύναμη διερχόμενη από το κέντρο βάρους του καθίσματος και ίση με 20 φορές το βάρος του πλήρους καθίσματος.

5.5. Αποτελέσματα των δοκιμών

5.5.1. Όλες οι αγκυρώσεις πρέπει να δύνανται να αντέξουν στη δοκιμή η οποία προβλέπεται στα σημεία 5.3 και 5.4. Μία μόνιμη παραμόρφωση δύναται να γίνη δεκτή, περιλαμβανόμενης και της μερικής θραύσεως μιας αγκυρώσεως ή της περιοχής που την περιβάλλει, υπό τον όρο ότι η προδιαγραφόμενη δύναμη συγκρατείται κατά την προβλεπόμενη χρονική διάρκεια. Κατά τη διάρκεια της δοκιμής οι ελάχιστες αποστάσεις για τις κάτω πραγματικές αγκυρώσεις για τις οποίες επιλαμβάνεται το σημείο 4.4.3.3 και οι απαιτήσεις οι οποίες αναφέρονται στα σημεία 4.4.4.6 και 4.4.4.7 για τις άνω πραγματικές αγκυρώσεις πρέπει να είναι σεβαστές.

5.5.2. Σε ένα όχημα με δύο πόρτες τα συστήματα μετατοπίσεως και ασφαλίσεως που επιτρέπουν στους επιβάτες των πίσω καθισμάτων να βγουν από το όχημα πρέπει επίσης να μπορούν να ενεργοποιηθούν δια της χειρός μετά την παύση της δυνάμεως έλξεως.

5.5.3. Μετά τις δοκιμές καταγράφονται όλες οι φθορές των αγκυρώσεων και των δομών οι οποίες συνεκράτησαν το φορτίο κατά τις δοκιμές.

6. ΠΙΣΤΟΤΗΣ ΠΑΡΑΓΩΓΗΣ

6.1. Για να εξακριβωθεί η πιστότης του εγκεκριμένου τύπου, διενεργείται επαρκής αριθμός ελέγχων δια δειγματοληψίας στα οχήματα σειράς.

6.2. Κατά κανόνα οι εξακριβώσεις αυτές περιορίζονται σε μετρήσεις των διαστάσεων. Πάντως, αν αυτό κριθεί αναγκαίο, τα οχήματα υποβάλλονται σε δοκιμές συμφώνως με τις προδιαγραφές του σημείου 5.

7. ΟΔΗΓΙΕΣ

Για κάθε όχημα σύμφωνο προς τον τύπο ο οποίος έχει εγκριθεί, ο κατασκευαστής πρέπει να υποδεικνύει με σαφή τρόπο στις οδηγίες χρήσεως του οχήματος:

- τη θέση των στηριγμάτων,

- τους τύπους ζώνης για τους οποίους προβλέπονται οι αγκυρώσεις.

ΠΑΡΑΡΤΗΜΑ II

ΥΠΟΔΕΙΓΜΑ Ένδειξη της διοικήσεως

ΠΑΡΑΡΤΗΜΑ ΤΟΥ ΔΕΛΤΙΟΥ ΕΓΚΡΙΣΕΩΣ ΕΟΚ ΕΝΟΣ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΤΙΣ ΑΓΚΥΡΩΣΕΙΣ ΤΩΝ ΖΩΝΩΝ ΑΣΦΑΛΕΙΑΣ (Άρθρο 4 παράγραφος 2 και άρθρο 10 της οδηγίας του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους)

Αριθμός εγκρίσεως ΕΟΚ ....

1. Βιομηχανικό ή εμπορικό σήμα του οχήματος με κινητήρα ....

2. Τύπος του οχήματος ....

3. Ονοματεπώνυμο και διεύθυνση του κατασκευαστή ....

4. Ονοματεπώνυμο και διεύθυνση του τυχόν εντολοδόχου του ....

....

5. Χαρακτηρισμός των τύπων ζώνης που επιτρέπεται να στερεωθούν στις αγκυρώσεις που διαθέτει το όχημα: ....

>(1)"> ID="1">ΕΜΠΡΟΣ> ID="2">

"" ID="1" ASSV="3" ACCV="3.2.1">Δεξιό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">εξωτερική"> ID="3">εσωτερική"> ID="2">άνω αγκύρωση"> ID="1" ASSV="3" ACCV="3.2.1">Κεντρικό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">δεξιά"> ID="3">αριστερά"> ID="2">άνω αγκύρωση"> ID="1" ASSV="3" ACCV="3.2.1">Αριστερό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">εξωτερική"> ID="3">εσωτερική"> ID="2">άνω αγκύρωση">

"> ID="1">ΠΙΣΩ> ID="2">

"" ID="1" ASSV="3" ACCV="3.2.1">Δεξιό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">εξωτερική"> ID="3">εσωτερική"> ID="2">άνω αγκύρωση"> ID="1" ASSV="3" ACCV="3.2.1">Κεντρικό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">δεξιά"> ID="3">αριστερά"> ID="2">άνω αγκύρωση"> ID="1" ASSV="3" ACCV="3.2.1">Αριστερό κάθισμα> ID="2" ASSV="2" ACCV="2.3.2">κάτω αγκυρώσεις> ID="3">εξωτερική"> ID="3">εσωτερική"> ID="2">άνω αγκύρωση">

"">

6. Περιγραφή των καθισμάτων(2) ....

7. Περιγραφή των συστημάτων ρυθμίσεως, μετατοπίσεως και ασφαλίσεως του καθίσματος ή των τμημάτων τους(2) ....

8. Περιγραφή της αγκυρώσεως του καθίσματος(2) ....

9. Περιγραφή του ειδικού τύπου ζώνης που απαιτείται στην περίπτωση αγκυρώσεως στερεωμένης στο ερεισίνωτο του καθίσματος, ή που περιλαμβάνει μηχανισμό απορροφήσεως ενεργείας ....

10. Αριθμός του πρακτικού που εχορηγήθη από την υπηρεσία αυτή ....

11. Η επικύρωση εχορηγήθη/απερρίφθη(3) ....

12. Τόπος ....

13. Ημερομηνία ....

14. Υπογραφή ....

15. Επισυνάπτονται τα ακόλουθα έγγραφα, τα οποία φέρουν τον αριθμό εγκρίσεως που αναφέρεται ανωτέρω:

.... σχέδια, τεχνικές περιγραφές των αγκυρώσεων και της δομής του οχήματος, που περιλαμβάνουν φωτογραφίες αν είναι αναγκαίο.

.... σχέδια, τεχνικές περιγραφές των καθισμάτων, των αγκυρώσεών τους στο όχημα και των συστημάτων ρυθμίσεώς τους, μετατοπίσεως και ασφαλίσεώς τους, που περιλαμβάνουν φωτογραφίες, αν είναι αναγκαίο.

(1) Εγγράψατε στην κατάλληλη θέση το ή τα ακόλουθα γράμματα:

"A" για ζώνη τριών σημείων περιλαμβανόμενης της περιπτώσεως όπου ένας συσπειρωτήρας είναι κατευθείαν συνδεδεμένος στην αγκύρωση χωρίς οδηγό ιμάντος στην άνω αγκύρωση.

"B" για κάτω του υπογαστρίου ζώνη.

"S" για ειδικούς τύπους ζωνών. Στην περίπτωση αυτή προσδιορίσατε τη φύση των τύπων αυτών στις "Παρατηρήσεις".

"Ar", "Br" ή "Sr" για ζώνη που περιλαμβάνει συσπειρωτήρα ακολουθούμενον από οδηγό ιμάντος.

"Ae", "Be" ή "Se" για ζώνη εφοδιασμένη με μηχανισμό απορροφήσεως ενεργείας.

"Are", "Bre" ή "Sre" για ζώνη εφοδιασμένη με συσπειρωτήρα ακολουθούμενον από οδηγό ιμάντος και μηχανισμό απορροφήσεως ενεργείας σε μία τουλάχιστον αγκύρωση.(2) Μόνο αν η αγκύρωση ευρίσκεται επί του καθίσματος ή αν ο ιμάντας της ζώνης στηρίζεται στο κάθισμα.

(3) Διαγράψατε την περιττή ένδειξη.

ΠΑΡΑΡΤΗΜΑ III

ΠΕΡΙΟΧΕΣ ΘΕΣΕΩΣ ΤΩΝ ΠΡΑΓΜΑΤΙΚΩΝ ΑΓΚΥΡΩΣΕΩΝ

ΠΑΡΑΡΤΗΜΑ IV

ΜΗΧΑΝΙΣΜΟΣ ΕΛΞΕΩΣ Εικόνα 1

Εικόνα 2